My bärndütschi Syte: Mir Bärner sy nid ging eso gleitig; drum geits hie nume langsam wyter. - Ha-n-i gseit "nid gleitig"? Dänket (Oder hätti sölle säge "däichit"?) a d Anita Weyermann ("Gring abe u seckle!") oder a d Marathon-Läufere Franziska Rochat-Moser (gstorbe hüt, am 7. Merze 2002 . «und itz bisch du eifach uf o dervo, üs enteilt u wieder einisch schnäuer gsi als mir alli hie inne. Fränzi, mir gsehn is im Ziel wider.», het d Daria Nauer a dr Truurfyr im Bärner Münster gseit < Bund, 2002-03-19,Seite 23>). [2005: Weltmeister Tom Lüthi] [2006: Medalie z Turin: Martina Schild, Bruno Kernen, Maya Pedersen-Bieri, Tanja Frieden (E Plämpu wär schön!)]    I mym "Wägwyser zu Bärndütschsyte" chöit ehr ga luege, was i schüsch im Internet a Bärndütsch (Schweizerdeutsch im Kanton Bern, Berner Dialekt, Mundart, Berndeutsch) gfunge ha - es het ging meh u mängisch höre Syten eifach uf. Si hei äuwä zweni Schnuuf!  Under em Bärndütsch-Tram beschryben-i myner Syte; es chöme mr ging meh Idee.